CELEX: 32020R1463
Language: sk
Date: 2020-10-12 00:00:00
Title: Vykonávacie nariadenie Rady (EÚ) 2020/1463 z 12. októbra 2020, ktorým sa vykonáva nariadenie (EÚ) 2018/1542 o reštriktívnych opatreniach proti šíreniu a používaniu chemických zbraní

13.10.2020   
               
               
                  SK
               
               
                  Úradný vestník Európskej únie
               
               
                  L 335/1
               
            
         VYKONÁVACIE NARIADENIE RADY (EÚ) 2020/1463
         z 12. októbra 2020,
         ktorým sa vykonáva nariadenie (EÚ) 2018/1542 o reštriktívnych opatreniach proti šíreniu a používaniu chemických zbraní
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2018/1542 z 15. októbra 2018 o reštriktívnych opatreniach proti šíreniu a používaniu chemických zbraní (1), a najmä na jeho článok 12,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. októbra 2018 prijala nariadenie (EÚ) 2018/1542.
                  
               
                     (2)
                  
                  
                     Rada v súlade s článkom 12 nariadenia (EÚ) 2018/1542 preskúmala zoznam označených osôb a subjektov uvedený v prílohe I k uvedenému nariadeniu. Jeden záznam v zozname fyzických a právnických osôb, subjektov a orgánov podľa článku 2, ktorý je uvedený v prílohe I k uvedenému nariadeniu, by sa mal aktualizovať.
                  
               
                     (3)
                  
                  
                     Príloha I k nariadeniu (EÚ) 2018/1542 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) 2018/1542 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 12. októbra 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 259, 16.10.2018, s. 12.
      
      
         
            PRÍLOHA
            Záznam č. 5 v Zozname fyzických a právnických osôb, subjektov a orgánov podľa článku 2 pod nadpisom „A. Fyzické osoby“, ako je uvedené v prílohe I k nariadeniu (EÚ) 2018/1542, sa nahrádza takto:
            
               
                           Meno
                        
                        
                           Identifikačné údaje
                        
                        
                           Dôvody označenia
                        
                        
                           Dátum zaradenia do zoznamu
                        
                     
                           „5. Said SAID
                        
                        
                           alias: Saeed, Sa’id, Sa’id, 
                           Hodnosť/funkcia: doktor, člen Inštitútu 3000 (alias Inštitút 6000) centra SSRC;
                           Pohlavie: muž;
                           Dátum narodenia: 11. december 1955
                        
                        
                           Said, Said je významnou postavou v Inštitúte 3000, alias Inštitúte 6000, oddelenia Sýrskeho centra pre vedecké štúdie a výskum (Scientific Studies and Research Centre – SSRC), ktoré je zodpovedné za vývoj a výrobu sýrskych chemických zbraní.
                        
                        
                           21.1.2019“